วิชาจอมยุทธ์
ข้อมูลเรื่อง พ่อเล่าให้ฟัง เรื่องนี้ผู้เป็นลูก คุณสุรจิต ชิรเวทย์ อุตส่าห์ฝากเพื่อนมาให้ โดนใจผมจังๆ,ตอนที่พ่อรัตน์ ชิรเวทย์ ย้ายจากสุพรรณมาเป็นอาจารย์ใหญ่ ร.ร.ศรัทธาสมุทร คุณประสิทธิ์ อุไรรัตน์ ก็ย้ายมาเป็นผู้ว่าฯสมุทรสงคราม (ช่วง พ.ศ.2504-2510) ผู้ว่าฯยุคนั้นกำกับดูแลการศึกษาด้วย,การศึกษาภาคบังคับ เดิม (ครั้ง ร.6) กำหนดไว้เพียง ป.4 รัฐบาลมีนโยบายขยายออกไปอีก 3 ปี จาก ป.4 ถึง ป.7 ชั้นมัธยมต้น ที่เริ่ม ม.1 ถึง ม.6 ปรับให้เป็นมัธยมศึกษา-ม.ศ.1-ม.ศ.3 มัธยมปลาย ม.7-8 ปรับเป็น ม.ศ.4-5,นโยบายการขยายการศึกษาภาคบังคับครั้งนี้เป็นเรื่องใหญ่ รัฐบาลเลือกจังหวัดสมุทรสงครามและจังหวัดภูเก็ต เป็นสองจังหวัด นำร่อง,ท่านผู้ว่าฯมีหน้าที่ลงนามในประกาศนียบัตรรับรองการจบการศึกษาแต่ละช่วงชั้น จึงมีใบประกาศฯที่ท่านต้องลงนามจำนวนมาก งานนี้งานเดียว ถ้าผู้ว่าฯทำช้าก็คงไม่เหลือเวลาไปทำงานอื่น,ภาพต่อไปนี้ อาจารย์รัตน์เห็นด้วยตา ท่านผู้ว่าฯให้คนขับรถของท่าน ยืนหน้าโต๊ะทำงาน คอยส่งใบประกาศฯให้ท่านบนโต๊ะ ทีละ 2 ใบ แล้วผู้ว่าฯก็ใช้มือสองข้างเซ็นชื่อพร้อมกัน,ลายเซ็นที่เซ็นจากมือซ้ายมือขวา ออกมาเหมือนกัน ท่านผู้ว่าฯประสิทธิ์ เป็นคนขนาดนั้น,คุณสุรจิตเล่าต่อว่า อ่านนิยายกำลังภายใน เรื่อง มังกรหยก ถึงตอน ก๊วยเจ๋งไปติดอยู่บนเกาะดอกท้อ ของอึ้งเอี๊ยะซือ บิดาอึ้งย้ง ได้ร่ำเรียนวิชาฝ่ามือ ว่างสว่าง จากเฒ่าทารก จิวแป๊ะทง,วิชานี้สองมือใช้วิชาต่างกัน เริ่มการฝึกให้มือหนึ่ง เขียนรูปสี่เหลี่ยม อีกมือเขียนวงกลมพร้อมกัน เพื่อฝึกแยกสมาธิ ก็นึกถึงเรื่องที่พ่อเล่า ลองทำดูบ้างก็ทำไม่ได้,ที่เขียนว่า ผู้ว่าฯประสิทธิ์ อุไรรัตน์ เป็นคนขนาดนั้น คุณสุรจิต เปลี่ยนเป็น ให้นึกอัศจรรย์ใจ,พ่อเก่งขนาดนั้น เมื่อมีลูกเก่งขนาด ดร.อาทิตย์ อุไรรัตน์ อดีตประธานรัฐสภา ปัจจุบันเป็นอธิการบดีมหาวิทยารังสิต จึงไม่ใช่ เรื่องน่าแปลกใจแต่ประการใดเลย,เหตุที่ผมว่าเรื่องนี้โดนใจผมจัง ก็เพราะผมเป็นนักเรียน ม.6 รุ่นสุดท้าย ร.ร.ศรัทธาสมุทร รุ่นนั้นตอนที่คุณรัตน์ เป็นอาจารย์ใหญ่ เพื่อนนักเรียนรุ่นผมคงเรียนราวๆ ม.4-ม.5 ระบบเก่า,ใบประกาศฯที่ผู้ว่าฯประสิทธิ์ใช้สองมือเซ็น คงมีของเพื่อน อนุวัตร ผลบุญยรักษ์ ด้วย เพื่อนคนนี้ผู้ว่าฯประสิทธิ์ช่วยส่งให้เรียนแพทย์ เพื่อนเรียกผู้ว่าฯประสิทธิ์ว่าคุณพ่อ,ส่วนตัวผมแตกแถวเพื่อนออกมาบวชเณรอยู่ในรั้ววัดบ้านแหลม,จำเรื่องผู้ว่าฯประสิทธิ์ ประชุมบอกพระระดับสมภารวัดให้เปลี่ยนค่านิยม ปลูกอาคารหันหน้าเข้าหาถนน แทนการหันหน้าเข้าหาแม่น้ำลำคลอง ได้ติดหูติดตา,ยังนึกเลยถ้าไม่ทำตามคำแนะผู้ว่าฯสมุทรสงครามทั้งเมืองที่มีลำคลองเกือบสี่ร้อยสาย ยังคงรักษาวิถีชีวิตเดิมๆเอาไว้ผู้คนยังไปไหนมาไหนด้วยเรือ,ตลาดน้ำทุกตลาดอัมพวา บางน้อย ท่าคา วัดประทุมฯ ยังแออัดคับคั่งเหมือนสมัยที่นายหันแตร (ฮันเตอร์) นั่งเรือมาเจอ อินจัน,วันนี้เมืองๆนี้จะมีนักท่องเที่ยวทั้งโลกแห่กันมา ภูเก็ตที่เคยเป็นจังหวัดนำร่องเรื่องการศึกษาด้วยกัน แม้จะล้ำหน้าไปไกล แต่สมุทรสงครามก็ยังน่าจะตามทัน,คนเมืองคลองสี่ร้อยสาย คนรุ่น ม.6 รุ่นสุดท้าย จึงเหนื่อยกับ ระบบเข้ามหาวิทยาลัยยุคใหม่ ที่เปลี่ยนกันเรื่อยมา ระบบทีแคสที่กำลังทำ ผมหวังว่าคงจะเป็นระบบที่เสถียรใช้กันยั่งยืนเป็นระบบสุดท้าย สงสารเด็กรุ่นใหม่เต็มที.,กิเลน ประลองเชิง
ตอนที่พ่อรัตน์ ชิรเวทย์ ย้ายจากสุพรรณมาเป็นอาจารย์ใหญ่ ร.ร.ศรัทธาสมุทร คุณประสิทธิ์ อุไรรัตน์ ก็ย้ายมาเป็นผู้ว่าฯสมุทรสงคราม
ชักธงรบ,กิเลน ประลองเชิง,วิชาจอมยุทธ์,สมุทรสงคราม,ภูเก็ต